b'\n_START_ARTICLE_\nSnappefluer\n_START_SECTION_\nLiv og utvikling\n_START_PARAGRAPH_\nSnappefluer er rovdyr som lever av andre mindre dyr, for det meste andre insekter. Snappefluer sitter p\xc3\xa5 en trestamme eller en husvegg, med hodet ned. De venter p\xc3\xa5 at et byttedyr skal fly forbi. Skjer det, slipper fluen seg straks ned og flyr raskt for \xc3\xa5 \xc2\xabsnappe\xc2\xbb byttet i luften. Men nyere forskning viser at det heller er slikt at det er hannene som sitter slik og venter p\xc3\xa5 at en hunn flue skal komme forbi._NEWLINE_Kroppen er h\xc3\xa5rl\xc3\xb8s, de fleste er slanke i fasongen. Fargene er gul eller orange, med m\xc3\xb8rke, nesten svarte flekker. Noen arter er gr\xc3\xa5, med m\xc3\xb8rkere flekker, eller helt svarte._NEWLINE_Vingene er noe store og holdes bakover, litt ut ifra kroppen i hvile. Flere arter av tovinger har i st\xc3\xb8rre eller mindre grad et redusert \xc3\xa5renett p\xc3\xa5 vingene, men snappefluer har \xc2\xaballe\xc2\xbb \xc3\xa5rene utviklet. Vingene er gjennomskinnelige og uten flekker hos de fleste artene, utenom vingemerket, som ofte har en m\xc3\xb8rk farge._NEWLINE_Munnen er stikkende / sugende for \xc3\xa5 kunne suge ut kroppsvesken fra byttedyr. \xc3\x98ynene hos hannene m\xc3\xb8tes p\xc3\xa5 toppen av hodet (holoptiske), mens hunnene har en pannestripe imellom (dioptiske)._NEWLINE_Antennene har tre ledd. I slektene Rhagio og Chrysopilus er det siste leddet nesten kulerundt og har en lang udelt h\xc3\xa5rb\xc3\xb8rste (f\xc3\xb8lehornb\xc3\xb8rste) (artista) festet foran. Hos arten Symphoromyia crassicornis er det f\xc3\xb8rste antenneleddet (n\xc3\xa6rmest hodet) tykt, nesten oppsvulmet, med mye svart h\xc3\xa5r. Det ser n\xc3\xa6rmest ut som om fluen har bart, og dette skiller denne fra de andre fluene._NEWLINE_Larvene er lyse, hvite eller ofte blek gulbrune. De lever som rovdyr i jorden. Larvene har munndeler som den kan trekke inn i kroppen. _NEWLINE_Alle tovinger gjennomg\xc3\xa5r en fullstendig forvandling.'